Narodna skupština
20111201

Ministre moramo da uđemo u detalje. Evo sa kraja šta ste sada rekli. Padaju cene, da li je tako. Zaustavili ste inflaciju i sad kažite onaj drugi deo javnosti i poslanicima zašto ministre? Ko to vrši pritisak na cene i na inflaciju? Pošto hoćete da pričamo tom logikom. Pad potražnje, ministre. Pad životnog standarda to je ekonomska logika i ekonomska stvarnost Srbije. Znači, cene u Srbiji stoje ili padaju, inflacija stoji i ne kreće se kako se kretala, zato što opada standard građana. Zato što opada kupovna moć građana, a ne zato što ste vi uradili nešto ekonomski epohalno dobro. To je stav SRS, proverite ga na stranicama onih dokumenata kojima se bave ekonomski struka, ekonomska nauka, analitičari itd. Pa ćete da vidite šta je stvarnost. Što se tiče gospodine ministre, investicije o kojoj ste rekli. Ne želim da bilo kog investitora diskreditujem. Suštinski od njega koristi ima samo Mišković. Najveću korist je imao Mišković, da budemo iskreni. I hvala Bogu ako su izmireni dugovi dobavljačima koji su snabdevali ove lance. Hvala Bogu ako se i to desilo.